1. 'सुशांतला न्याय द्या,' फडणवीसांच्या बिहारमधील सभेत घोषणाबाजी

अभिनेता सुशांत सिंह राजपूत मृत्यू प्रकरणाचा मुद्दा बिहार निवडणुकीच्या प्रचारादरम्यान उपस्थित होईल, असा अंदाज गेल्या काही दिवसांपासून व्यक्त केला जात होता. शनिवारी भाजपच्या एका प्रचारसभेत हेच दिसून आलं. 

या सभेला महाराष्ट्राचे विरोधी पक्षनेते देवेंद्र फडणवीस उपस्थित होते. सभेला उपस्थितांपैकी काही लोक सुशांतचे पोस्टर घेऊन आले. सुशांतला न्याय द्या, अशी त्यांनी घोषणाबाजी केली. 

सध्या बिहार विधानसभा निवडणुकीची रणधुमाळी सुरू आहे. देवेंद्र फडणवीस सध्या बिहारमध्येच तळ ठोकून आहेत. भाजपकडून फडणवीस यांनाच बिहार निवडणुकीच्या प्रभारीपदी नेमण्यात आलं आहे. त्यामुळे फडणवीस भाजप आणि जनता दल(संयुक्त) यांच्या युतीसाठी प्रचारसभाही घेताना दिसत आहे. 

फडणवीस यांनी गोपालगंज येथे भाजप उमेदवार सुभाष सिंह यांच्यासाठी एक प्रचारसभा आयोजित केली होती. सभेला प्रचंड गर्दी जमली. सभेला सुरुवात होताच काही लोकांनी सुशांत सिंह राजपूतचे पोस्टर उंचावून घोषणाबाजी सुरू केली. 

सुशांतला न्याय द्या, अशी घोषणाबाजी लोक करू लागले. हे पाहून फडणवीस व्यासपीठावर उभे राहिले. त्यांनी सर्वांसमोर हात जोडले. यानंतर काहीही न बोलता ते पुन्हा खाली बसले. ही बातमी टीव्ही 9 मराठीने दिली आहे. 

2. राज्य चालवणं येड्या-गबाळ्याचं काम नाही - रावसाहेब दानवे

कोरोना व्हायरस साथीच्या काळात सत्ताधाऱ्यांनी राज्याचे दौरे करून जनतेला दिलासा देणं महत्त्वाचं असतं. पण मुख्यमंत्री उद्धव ठाकरे 'मी आणि माझं कुटुंब' म्हणत घरात बसून आहेत. राज्य चालवणं हे काय येड्या-गबाळ्याचं काम नाही, अशी टीका केंद्रीय मंत्री रावसाहेब दानवे यांनी केली आहे. 

पैठण शहरात आयोजित विविध विकासकामांच्या उद्घाटनप्रसंगी दानवे बोलत होते. 

"राज्यात सरकार कोण चालवतं, निर्णय कोण घेतं, ते कळतच नाही. संकटकाळात माजी मुख्यमंत्री देवेंद्र फडणवीस आणि भाजप नेते राज्यभर दौरे करत आहेत. पण राज्याचे प्रमुख 'मी आणि माझं कुटुंब' म्हणत घरात बसून आहेत, हे राज्याचं दुर्दैव आहे," असं दानवे म्हणाले. ही बातमी दैनिक लोकमतने दिली आहे. 

3. बॉलीवूडमधील खलनायकांची खबर घ्यावीच लागेल - गृहमंत्री

बॉलीवूडवर सरसकट आरोप करणं चुकीचं आहे. पण काही जणांचा ड्रग रॅकेटशी संबंध असल्याचे उघड होत आहे. त्याची चौकशी झालीच पाहिजे. दोषींवर कारवाईसुद्धा झाली पाहिजे. नायक आणि खलनायक यांच्यात... \n\nवरील लेखासाठी मला एक चांगले शीर्षक द्या.
बिहार निवडणूक: देवेंद्र फडणवीस यांच्या सभेत सुशांत सिंह राजपूतला न्याय देण्याबाबत घोषणाबाजी